Harper je nastao kada je producent Elliott Kastner Goldmana, mladog ali uglednog književnika koji je tada bio na početku hollywoodske karijere, pitao koji bi književni predložak najbolje poslužio za ""tvrdi"" film ""sa mudima"". Goldman je preporučio upravo The Moving Target. Scenario je, međutim, morao promijeniti ime glavnog junaka Lewa Archera u ""Lew Harper"" zbog toga što su otkupljena prava samo za prvi roman iz serije. Film je u mnogo čemu predstavljao homage hardboilded kriminalističkim romanima 1930-ih i 1940-ih, prije svega romanima Raymonda Chandlera o Philipu Marloweu, kao i njihovim ekranizacijama kao što je Duboki san u kome se također pojavila Bacall, i sa kojim dijeli komplicirani zaplet. Sa druge strane je Harper kao dio motiva koristio i tada aktualne kontrakulturne trendove, uključujući nove i egzotične religije, pa je za potrebe filma u Planinama Santa Monice sagrađen tzv. Hram Mjesečeve vatre koji će kasnije postati popularno mjesto za održavanje rock-koncerata.